в съответствие с посоченото в членове 40 — 46 и в член 49.
 TOUT,i
 е количеството CO2, напускащо преносната мрежа в i-тата изходна точка, определено в съответствие с посоченото в членове 40 — 46 и в член 49;
 Б.2 Метод Б:
 Всеки оператор определя емисиите, като взема предвид всички имащи значение за емисиите процеси в инсталацията, както и количеството на уловения CO2, подаден към преносната мрежа, съгласно следната формула:
 Emissions [t CO2]= CO2 fugitive + CO2 vented + CO2 leakage events + CO2 installations
 където:
 Emissions
 са общите емисии на CO2 от преносната мрежа [t CO2];
 CO2 fugitive
 е количеството на неорганизираните емисии [t CO2], произхождащи от транспортирания в преносната мрежа CO2, включително от уплътнения, вентили, междинни компресорни станции и междинни хранилища;
 CO2 vented
 е количество на емисиите от продувки [t CO2], произхождащи от транспортирания в преносната мрежа СО2;
 CO2 leakage events
 е количеството на емисиите на CO2 [t CO2], транспортиран в преносната мрежа, които се отделят в резултат на неизправност на един или повече компоненти на тази мрежа;
 CO2 installations
 е количеството на емисиите на CO2 [t CO2], които се отделят от горене или от други процеси, функционално свързани с транспортирането по тръбопроводите на преносната мрежа, чийто мониторинг се извършва съгласно съответните раздели на приложение IV.
 Б.2.1. Неорганизирани емисии от преносната мрежа
 Операторът разглежда неорганизираните емисии от следните видове оборудване:
 а)
 уплътнения;
 б)
 измервателни уреди;
 в)
 вентили;
 г)
 междинни компресорни станции;
 д)
 междинни хранилища.
 В началото на експлоатацията на преносната мрежа, но не по-късно от края на първата година на експлоатация, операторът определя средните емисионни фактори EF (изразени в g CO2/единица време), на бройка оборудване на събитие, за оборудването, при което може да се очакват неорганизирани емисии. Операторът преразглежда тези фактори поне веднъж на 5 години, в съответствие с най-добрите налични техники и познания в тази област.
 Операторът изчислява неорганизираните емисии, като умножава броя на оборудването от всяка една категория по емисионния фактор и сумира резултатите за отделните категории, съгласно следната формула:
 Тук величината „брой на събитията“ (Noccurr
 ) е получена като произведение на бройката оборудване от дадена категория и броя на единиците време годишно.
 Б.2.2. Емисии от случаи на изтичане
 Операторът на преносна мрежа предоставя доказателства за целостта на мрежата чрез използване на представителни (пространствени и времеви) данни за температурата и налягането. Ако данните показват, че е имало изтичане, операторът изчислява количеството на изтеклия CO2 по подходяща методика, документирана в плана за мониторинг и основаваща се на указанията за най-добра промишлена практика, включително като използва разликите в данните за температурата и налягането в сравнение със съответните средни стойности при цялост на мрежата.
 Б.2.3. Емисии от продувки
 Всеки оператор включва в плана за мониторинг анализ на потенциални ситуации, при които могат да възникнат емисии от продувки, включително при ремонти или аварии, и представя подходящо документирана методика за изчисляване на количеството на изпуснатия при продувките CO2 въз основа на указанията за най-добра промишлена практика.
 23. СЪХРАНЕНИЕ НА CO2 В ГЕОЛОЖКИ ФОРМАЦИИ, ЗА КОИТО Е ИЗДАДЕНО РАЗРЕШЕНИЕ СЪГЛАСНО ДИРЕКТИВА 2009/31/ЕО
 А. Обхват
 Компетентният орган базира границите за мониторинг и докладване на